Na osnovu člana 27. stav 1., člana 32. Zakona o Fondu za zaštitu okoliša Federacije Bosne i Hercegovine („Službene novine Federacije BiH“ broj: 33/03), člana 7., člana 33. stav 1., člana 34. stav 1., člana 36. Statuta Fonda za zaštitu okoliša Federacije Bosne i Hercegovine („Službene novine Federacije BiH“ br: 33/06), odnosnih odredbi Pravilnika o postupku objavljivanja konkursa i o odlučivanju o odabiru korisnika sredstava Fonda („Službene novine Federacije BiH“ broj: 74/17), Pravilnika o uslovima i načinu dodjele zajmova ili pozajmica i drugih sredstava Fonda (Službene novine Federacije BiH broj: 75/10 i 74/17), Pravilnika o dodjeli sredstava iz Revolving fonda za projekte zaštite voda i reciklaže otpada ("Službene novine Federacije BiH", broj: 99/17), a u vezi sa Programom rada i Finansijskim planom Fonda za zaštitu okoliša Federacije BiH za 2025. godinu („Službene novine Federacije BiH“ broj: 7/25), te Odluke Upravnog odbora o raspisivanju Otvorenog javnog konkursa za dodjelu sredstava iz Revolving fonda za finansiranje projekata zaštite voda i reciklaže otpada za 2025. godinu broj: UO-01-3-23-21-1/2025 od 22.07.2025. godine Fond za zaštitu okoliša Federacije BiH raspisuje:

**OTVORENI JAVNI KONKURS**

**za dodjelu sredstava za reciklažu otpada iz Revolving fonda za finansiranje projekata   
zaštite voda i reciklaže otpada za 2025. godinu – JK RFZViRO 2025**

1. **PREDMET OTVORENOG JAVNOG KONKURSA**

Predmet Otvorenog javnog konkursa je prikupljanje prijava za dodjelu sredstava iz Revolving fonda putem zajma za projekte **reciklaže otpada**.

Otvoreni Javni konkurs je oblik konkursne procedure koji je otvoren do utroška finansijskih sredstava utvrđenih konkursom ili do donošenja Odluke Fonda o zatvaranju istog. Pristigle prijave se evaluiraju u kontinuitetu, po njihovom primitku.

Ukupan raspoloživi budžet za ovaj Javni konkurs je **500.000,00 KM**.

Sredstva iz Revolving fonda se dodjeljuju pod sljedećim uslovima:

* Minimalan iznos zajma po projektu je 10.000,00 KM;
* Maksimalna zaduženost, u bilo kojem trenutku, po korisniku, uključujući sve finansirane projekte iz Revolving fonda je 500.000,00 KM;
* **Kamatna stopa je fiksna i iznosi 0% godišnje;**
* Grace period maksimalno do 12 mjeseci;
* Kolateral: bankovna garancija;
* Rok otplate zajma: do 7 godina uključujući i grace period;
* Minimalno vlastito učešće: 0 - 20% (veće vlastito učešće se više i boduje);
* Troškovi obrade zahtjeva iznose 1 % od iznosa ukupnog zajma (minimalni trošak obrade 100 KM) i fakturišu se direktno korisniku od strane Banke jednokratno unaprijed, nakon odobrenja zahtjeva od strane Fonda;
* Interna stopa rentabilnosti (IRR) projekta kojim se aplicira je veća ili jednaka 5%;
* Diskontovani period povrata projekta kojim se aplicira je do +50 % od projektom prijavljenog perioda povrata sredstava (god.);
* Neto sadašnja vrijednost (NPV) projekta kojim se aplicira je veća ili jednaka 0;
* Sredstva se realizuju u skladu sa članom 18. stav 2. Pravilnika o uslovima i načinu dodjele zajmova ili pozajmica i drugih sredstava Fonda;

U svrhu plasmana sredstava iz Revolving fonda, Fond je zaključio ugovor sa Union bankom d.d. Sarajevo za pružanje komisionih usluga. U slučaju dodjele sredstava, korisnik sa Bankom sklapa ugovor o zajmu.

U slučaju odobrenja sredstava korisnik ima pravo raspolaganja istim prema fazama ulaganja i po ispostavljenim situacijama odobrenim od strane Fonda.

**Korisnik se na ovaj Javni konkurs može javiti sa više projekata, s tim da je maksimalna zaduženost, u bilo kojem trenutku, po korisniku, uključujući sve finansirane projekte iz Revolving fonda do 500.000,00 KM. Jednim projektom se smatra jedan objekat/proces/sistem.**

1. **KORISNICI KOJI IMAJU PRAVO NA PODNOŠENJE PRIJAVA**

Pravo na podnošenje prijava na Otvoreni javni konkurs imaju pravne osobe i to privredna društva, općine, gradovi, kantonalne uprave i komunalna preduzeća.

Korisnici sredstava ne mogu biti pravna lica:

* Čije sjedište nije na teritoriji Federacije BiH;
* Koja su u stečaju ili u postupku likvidacije;
* Koja imaju neizmirene poreske obaveze;
* Koja ne ispunjavaju uslove za otvaranje transakcijskog računa kod Banke komisionara;
* Koja bez prekida posluju kraće od 6 mjeseci i/ili ne posjeduju zvanične finansijske izvještaje;
* Koja imaju iskazan gubitak iznad visine kapitala prema posljednjem zvaničnom bilansu stanja;
* Čiji kapital prema posljednjem zvaničnom bilansu stanja ima vrijednost nižu od iznosa traženog zajma;
* Koja prema CRK izvještaju Centralne banke Bosne i Hercegovine imaju tekuće plasmane u finansijskim institucijama u kategoriji lošijoj od B (osim u slučaju da obezbijede dokaz o urednom izmirivanju obaveza).

1. **USLOVI ZA KVALIFIKACIJU PROJEKATA**

Kvalifikovani projekti reciklaže otpada iz Revolving fonda su:

* reciklaža posebnih kategorija otpada (npr. PET ambalažnog otpada, stakla, otpada od električne i elektronske opreme, otpadnih baterija i akumulatora, otpadnih guma, otpadnih vozila, otpadnih ulja, građevinskog otpada, kablova i sl),
* prerada i ponovno korištenje materijala/proizvoda za iste ili slične namjene,
* obrada organskog otpada – uspostava kompostana, obrada animalnog otpada i sl.,
* obrada industrijskog mulja za dalje korištenje (građevinarstvo, poljoprivreda i sl.),
* proizvodnja energenta iz otpada.

**Kvalifikovani projekti reciklaže otpada moraju ispunjavati najmanje jedan od uvjeta:**

1. **reciklaža odnosno korištenje otpada kao sirovine sa izraženom količinom recikliranog i otpadnog materijala sa šifrom otpada, te daljeg plasmana,**
2. **ponovno korištenje materijala/proizvoda za iste ili slične namjene sa izraženom količinom iskorištenih materijala/proizvoda, te daljeg plasmana,**
3. **proizvodnja energenta iz otpada sa iskazanom količinom otpada i proizvedenog energenta iz otpada, kalorijskom vrijednosti energenta iz otpada, kao i tržišta na koje će se plasirati.**

Projekti koji nisu u skladu s navedenim aktivnostima neće biti razmatrani.

Predmet prijave na ovaj Konkurs ne mogu biti objekti/procesi/sistemi:

* Koji su namjenjeni za dalju prodaju;
* Za koje nije riješen imovinsko-pravni status;
* Koji se ne nalaze na teritoriji Federacije BiH.

1. **OBAVEZNA DOKUMENTACIJA ZA SUDJELOVANJE**

Dokumentacija koja se dostavlja po ovom Javnom konkursu sastoji se iz obavezne i dodatne obavezne dokumentacije za Fond i obavezne dokumentacije za Banku, i to:

1. **Obavezna dokumentacija za Fond:**
2. Popunjen, ovjeren i potpisan Obrazac *Zahtjeva za finansiranje projekta zaštite voda i reciklaže otpada iz sredstava Revolving fonda* (obrazac je dostupan na službenoj web stranici Fonda za zaštitu okoliša Federacije Bosne i Hercegovine: [www.fzofbih.org.ba](http://www.fzofbih.org.ba)) – original;
3. Popunjen, ovjeren i potpisan *Obrazac za finansijski pregled projekta* (obrazac je dostupan na službenoj web stranici Fonda za zaštitu okoliša Federacije Bosne i Hercegovine: [www.fzofbih.org.ba](http://www.fzofbih.org.ba)) – original;
4. Popunjen, ovjeren i potpisan *Obrazac za dinamički pregled projekta* (obrazac je dostupan na službenoj web stranici Fonda za zaštitu okoliša Federacije Bosne i Hercegovine: [www.fzofbih.org.ba](http://www.fzofbih.org.ba)) - original;
5. Izjava ovjerena od strane ovlaštenog lica korisnika o prihvatanju uslova finansiranja projekta sredstvima iz Revolving fonda propisanih ovim Javnim konkursom i općim aktima Fonda i namjenskom utrošku sredstava - original;
6. Ovjerenu izjavu o visini vlastitog učešća, tj. visini sredstava s kojima korisnik učestvuje u realizaciji projekta – original;
7. Dokaz o registraciji aplikanta:

* kod nadležnog suda (aktuelni izvod iz sudskog registra ili sudsko rješenje o izmjenama podataka - odnosi se na pravna lica, izuzev jedinica lokalne samouprave) ili
* kod nadležnog organa, u zavisnosti gdje je subjekt registrovan;

1. Uvjerenje o poreskoj registraciji, i to:
2. ID obrazac;
3. PDV broj, za aplikante koji su PDV obveznici, a ako nisu o tome se dostavlja uvjerenje Uprave za indirektno oporezivanje.

Datum izdavanja ne smije biti stariji od 3 mjeseca od dana objave ovog konkursa – dostavlja se original ili kopija originala ovjerena u općini ili kod notara. Za jedinice lokalne samouprave (općine i gradove) nije potrebno nadovjeravati kod notara ili u općini;

1. Ovjerena izjava o obezbjeđenju sredstva osiguranja

Sredstvo osiguranja je bankovna garancija za sve korisnike;

1. Uvjerenje nadležnog suda da aplikant nije pod stečajem ili likvidacijom, odnosno da nije u postupku stečaja i likvidacije (odnosi se samo na privredna društva).

Datum izdavanja uvjerenja ne smije biti stariji od 3 mjeseca od dana objave ovog konkursa – dostavlja se original ili kopija originala ovjerena u općini ili kod notara.

1. Uvjerenja o izmirenim poreskim obavezama – Poreske uprave i Uprave za indirektno oporezivanje ne starije od tri mjesecaod datuma objave Javnog konkursa (uvjerenje UIO se dostavlja samo ako je korisnik PDV obveznik) - original ili kopija ovjerena od strane nadležnog organa. Ukoliko postoji poseban dokument o reprogramiranju otplate duga, isti je neophodno dostaviti;

Datum izdavanja uvjerenja ne smije biti stariji od 3 mjeseca od dana objave ovog konkursa – dostavljaju se originali ili kopije originala ovjerene u općini ili kod notara. Za jedinice lokalne samouprave (općine i gradove) nije potrebno nadovjeravati kod notara ili u općini.

1. **Dodatna obavezna dokumentacija za Fond:**
2. Dokaz o vlasništvu nad objektom, sistemom/procesom na koji se odnosi projekt, ne stariji od 30 dana od dana podnošenja prijave na Javni konkurs - original ili kopija ovjerena od strane nadležnog organa;
3. Saglasnosti/dozvole u ovisnosti od tipa projekta (okolišna dozvola, dozvola za upravljanje otpadom, urbanistička saglasnost, građevinska dozvola - u ovisnosti od toga šta je primjenjivo za predmetni projekt).
4. Poslovni plan sa analizom ispitivanja tržišta ili studiju izvodljivosti;
5. Specifikacija ili predmjer i predračun (u ovisnosti od tipa radova/nabavki opreme);
6. Izvod iz planske/studijske ili projektne dokumentacije kojim se dokazuju finansijski, tehnički i socio-ekološki parametri traženi konkursom relevantni za predmetni projekt;

*Napomena\*:*

*Finansijski i tehnički pokazatelji obrađeni kroz projekt/studiju izvodljivosti moraju biti detaljni kako bi odgovorili na sva pitanja koja komisija mora da razmatra, tj. Prema Prilogu Pravilnika* *o dodjeli sredstava iz revolving fonda za projekte zaštite voda i reciklaže otpada – Metodologija evaluacije (minimalni uvjeti i evaluacioni kriteriji).*

*Finansijski i tehnički pokazatelji obrađeni kroz projekt/studiju izvodljivosti, odnosno navedeni u Zahtjevu za finansiranje, moraju se isključivo odnositi na mjeru/set mjera koje su predmet investicije za koju se aplicira putem ovog konkursa.*

**Korisnici mogu dostaviti i ostale dodatne dokumente koji mogu pružiti dodatne informacije o projektu.**

**Prijave koje ne budu sadržavale kompletnu obaveznu i dodatnu obaveznu dokumentaciju neće se razmatrati.**

1. **Obavezna dokumentacija za Banku:**

**Pravna lica:**

1. Rješenje o upisu u sudski registar sa svim izmjenama i dopunama;
2. Aktuelni izvod iz sudskog registra (ne stariji od 30 dana od dana podnošenja prijave);
3. Statut i odluka/akt o osnivanju;
4. Uvjerenje o poreznoj registraciji kod Porezne uprave - ID broj;
5. Uvjerenje o registraciji obveznika poreza na dodatnu vrijednost - PDV broj;
6. Obavještenje nadležnog zavoda za statistiku o razvrstavanju prema djelatnosti;
7. Uvjerenja nadležne organizacione jednice Porezne uprave/UIO da nema neizmirenih obaveza po osnovu javnih prihoda ili uvjerenja o stanju obaveza;
8. Identifikacioni dokument osnivača;
9. Lične karte i CIPS potvrde o prebivalištu lica ovlaštenih za zastupanje;
10. Zvanični finansijski izvještaji za posljednje tri godine (podrazumijeva godišnje i polugodišnje finansijske izvještaje - ukoliko je društvo obavezno vršiti prijavu polugodišnjih izvještaja); ukoliko je društvo osnovano u periodu koji je kraći od tri godine, potrebno je dostaviti finansijske izvještaje za cjelokupni period poslovanja;
11. Analitički bruto bilans;
12. Pregled potraživanja od kupaca;
13. Pregled obaveza prema dobavljačima;
14. Posljednji Revizorski izvještaj;
15. Kada je Korisnik budžetska institucija umjesto dokumentacije iz tačke 10. potrebno je dostaviti:
16. Finansijski izvještaji za prethodne tri godine (Bilans stanja, Račun prihoda i rashoda, Godišnji izvještaj o izvršenju budžeta, Odluku o usvajanju izvršenja budžeta);
17. Budžet za tekuću godinu;
18. Zakon o izvršenju budžeta za tekuću godinu;
19. Izvještaj o izvršenju budžeta za tekuću godinu;
20. Posljednji dokument okvirnog budžeta;
21. Pregled zaduženja (krediti, kamate, garancije) sa dospijećem obaveza za servisiranje duga po godinama;
22. Dokumentacija na obrascima Banke (preuzeti sa web stranice Union banke d.d. Sarajevo: [www.unionbank.ba](http://www.unionbank.ba)):
23. Zahtjev za kredit- Prilog 1;
24. Karton deponovanih potpisa;
25. Popunjen upitnik o povezanim licima;
26. Saglasnost za pristup CRK;
27. Izjava ovlašenog lica o nepostojanju računa nad kojim je određena mjera zabrane raspolaganja novčanim sredstvima;
28. Poslovni plan koji uključuje i plan investiranja sa efektima utroška sredstava;
29. Prilog poslovnog plana;
30. Ostala dokumentacija u skladu sa zahtjevima Banke, kao i dokumente za koje Korisnik smatra da su interesantni za Banku.

Dokumentacija pod rednim brojevima 1, 2, 3, 4, 5, 6, 7, 8, 9 i 10 treba biti ovjerena kopija ne starija od 30 dana od dana podnošenja prijave.

Dokumentaciju pod rednim brojevima 11, 12 i 13, ovjerenu i potpisanu od strane ovlaštenog lica aplikanta, treba obezbjediti sa:

* danom dostavljenih posljednjih zvaničnih finansijskih izvještaja i
* posljednjim danom prethodnog mjeseca u odnosu na dan podnošenja zahtjeva.

Dokumentacija tražena pod rednim brojem 16 dostavlja se isključivo u originalu.

1. **VREDNOVANJE PRIJAVA**

Vrednovanje i rangiranje prijava pristiglih na Javni konkurs vršit će posebne Komisije koje imenuje direktor Fonda.

Pristigle prijave se ocjenjuju kontinuirano, po prispjeću, do utroška finansijskih sredstava predviđenih Javnim konkursom.

**Da bi se korisniku odobrila sredstva iz Revolving fonda po ovom Javnom konkursu, potrebno je da:**

* 1. Ispuni formalno-pravne uslove konkursa,
  2. Zadovolji „minimalne uslove za finansiranje“,
  3. Dobije pozitivnu ocjenu Banke o bonitetu, te
  4. Osvoji minimalno 59,95 bodova po zadanim kriterijima i podkriterijima.

Navedeni uslovi su potrebni i dovoljni za odobrenje sredstava po ovom Javnom konkursu.

**Ispunjenost formalno-pravnih uslova** dostavljenih prijava utvrđuje Komisija za analizu ispunjenosti formalno-pravnih uslova iz Javnog konkursa, koja je dužna otvoriti pristigle prijave, te utvrditi da li se odnose na predmet Javnog konkursa, da li su podnesene od strane korisnika sredstava na kojeg se Javni konkurs odnosi, te da li je dostavljena obavezna dokumentacija za Fond tražena Javnim konkursom.

Samo prijave koje su ispunile formalno-pravne uslove Javnog konkursa dalje se vrednuju od strane Komisije za stručnu ocjenu prijava.

Prva faza ocjene prijava koju provodi Komisija za stručnu ocjenu podrazumijeva pregled ispunjenosti „minimalnih uslova za finansiranje“.

Da bi **„minimalni uslovi za finansiranje“** bili zadovoljeni potrebno je da:

1. Projekat zadovoljava kvalifikacione zahtjeve u ovisnosti od tipa projekta (navedene u tekstu konkursa-poglavlje III),

2. Visina investicije je u okvirima koji su predviđeni konkursnim uslovima,

3. Interna stopa prinosa (IRR) projekta je minimalno 5% (IRR≥5%).

5. Diskontovani period povrata investicije (do + 50% od projektom prijavljenog perioda povrata sredstava u godinama).

6. Neto sadašnja vrijednost projekta (NPV) kojim se aplicira ≥0.

7. Dostavljena je sva dodatna obavezna dokumentacija zahtjevana konkursom.

Prijave koje nisu ispunile „minimalne uslove za finansiranje“ neće se dalje razmatrati ni stručno bodovati.

**Ocjena boniteta korisnika** obavlja se u saradnji sa Bankom koja cijeni kreditnu sposobnost korisnika, po osnovu dostavljene obavezne dokumentacije za Banku. Negativno mišljenje Banke o bonitetu korisnika je ujedno i eliminatorni kriterij u procesu evaluacije.

**Stručno bodovanje** prijava koje su zadovoljile formalno pravne i minimalne uvjete, te dobile pozitivnu ocjenu o bonitetu, vrši se na osnovu sljedećih kriterija i podkriterija:

1. **Finansijski kriterij:**
2. Neto sadašnja vrijednost predloženog projekta (NPV);
3. Interna stopa rentabilnosti (IRR);
4. Diskontovani period povrata;
5. **Tehnički kriterij:**
6. Osigurana reciklaža odnosno korištenje otpada kao sirovine sa izraženom količinom recikliranog i otpadnog materijala sa šifrom otpada (T), te daljeg plasmana, (RO - RO) ili Osigurano ponovno korištenje materijala/proizvoda za istu ili sličnu namjenu sa izraženom količinom materijala/proizvoda (kg/kom u ovisnosti šta je primjenjivo), te daljeg plasmana, (RO – PK) ili Osigurana proizvodnja energenta iz otpada sa jasno iskazanom količinom i kvalitetom proizvedenog energenta i tržišta na koje će se plasirati (RO-PEO),
7. Stupanj spremnosti za početak radova (projektna, investicijska dokumentacija, jasan poslovni plan, saglasnosti (vodna i sl.), dozvole (građevinska, okolinska i dr.), provedena procedura ispitivanja okolišnih benefita ili tržišta);
8. Pouzdanost tehničkih kalkulacija i parametara.
9. **Socijalno-ekološki kriterij**
10. Podizanje kvaliteta okoliša u urbanim sredinama, zaštićenim područjima, zaštita izvorišta;
11. Poboljšanje usluga upravljanja otpadom ili stvaranje novog proizvoda/energenta iz otpada;
12. Razvoj nerazvijenih područja, povećanje broja zaposlenih, socijalna osjetljivost korisnika.

Za podkriterije iz Pravilnika o dodjeli sredstava iz Revolving fonda za projekte zaštite voda i reciklaže otpada, po kojima se ne vrši evaluacija projekata po ovom Javnom konkursu, svim projektma će se dodjeliti 60% maksimalne ocjene tih podkriterija.

Po okončanju procedura vrednovanja projekata, Komisije sačinjavaju izvještaje o rezultatima vrednovanja, te iste dostavljaju direktoru Fonda.

Upravni odbor Fonda donosi Odluku o odobrenju sredstava iz Revolving fonda u roku od 15 dana od dana dostavljanja prijedlog direktora. Fond će, o Odluci Upravnog odbora, obavijestiti sve podnosioce zahtjeva uz ostavljanje roka od 5 dana od prijema obavijesti za eventualne prigovore.

Nakon donošenja Odluke o odobrenju sredstava korisnik zaključuje Ugovor o zajmu sa Bankom za realizaciju predloženog projekta.

1. **PAKOVANJE I DOSTAVLJANJE PRIJAVA**

Prijava za učestvovanje na Javnom konkursu sa kompletnom dokumentacijom mora biti izrađena na način da čini cjelinu u zatvorenoj neprovidnoj koverti, a dostavlja se lično ili putem pošte na adresu:

**Fond za zaštitu okoliša Federacije Bosne i Hercegovine**

**Hamdije Čemerlića 39a**

**71 000 Sarajevo**

Umjesto adrese, na koverti zalijepiti popunjenu naljepnicu za kovertu koja se nalazi na web stranici Fonda.

Prijava se sastoji iz dokumentacije za Fond i dokumentacije za Banku, koje je potrebno odvojeno uvezati, a dostavljaju se u zajedničkoj koverti.

Dokumentaciju za Fond čine kompletna obavezna i dodatna obavezna dokumentacija, a dostavlja se u štampanoj formi, uvezana tvrdim povezom (ukoričena dokumentacija) ili jemstvenikom.

Dijelovi dodatne obavezne dokumentacije, kao što su projekti, studije izvodljivosti, tehno-ekonomske analize se ne uvezuju sa ostalom dokumentacijom za Fond.

Dokumentacija za Fond dostavlja se u originalu i jednoj kopiji, izuzev projekata, studija izvodljivosti, tehno-ekonomskih analiza, koji se dostavljaju u jednom primjerku uz original dokumentacije, a uz kopiju dokumentacije dostavlja se u elektronskoj formi. Kopija se dostavlja zajedno s originalom sa jasnom naznakom „original“ i „kopija“. U slučaju razlika između originala i kopije, vjerodostojan je original.

Dokumentacija za Banku dostavlja se u jednom primjerku.

U koverti može biti samo jedan projekat. Ukoliko jedna koverta sadrži više projekata, prijava se odbacuje.

1. **OPĆE ODREDBE**

**Prijave po Otvorenom javnom konkursu se dostavljaju kontinuirano od momenta objave Konkursa pa do utroška sredstava.**

Fond će, putem svoje web stranice, blagovremeno izvjestiti o utrošku sredstava i zatvaranju Javnog konkursa. Prijave koje su podnesene nakon utroška sredstava/zatvaranja konkursa, Fond neće uzeti u razmatranje.

Dokumenti koji se šalju na Javni konkurs, ne vraćaju se podnosiocu prijave.

Fond ne snosi nikakve troškove nastale pripremom, sačinjavanjem i dostavljanjem prijava, te podnosioc prijave nema prava na naknadu bilo kakvih troškova po osnovu učešća na ovom Javnom konkursu.

Sve dodatne informacije vezane za Javni konkurs, mogu se dobiti putem e-mail-a: [info@fzofbih.org.ba](mailto:info@fzofbih.org.ba) za dokumentaciju koja se odnosi na evaluaciju od strane Fonda.

Sve dodatne informacije vezane za Javni konkurs, mogu se dobiti svakim radnim danom putem e-mail-a: [komisioni.krediti@](mailto:komisioni.krediti@)unionbank.ba za dokumentaciju koja se odnosi na evaluaciju od strane Union Banke.

**Direktor**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Slađan Bevanda**